CELEX: 62020TN0612
Language: sl
Date: 2020-10-04 00:00:00
Title: Zadeva T-612/20: Tožba, vložena 4. oktobra 2020 – Malacalza Investimenti/ECB

16.11.2020   
            
            
               SL
            
            
               Uradni list Evropske unije
            
            
               C 390/47
            
         
      Tožba, vložena 4. oktobra 2020 – Malacalza Investimenti/ECB
      (Zadeva T-612/20)
      (2020/C 390/64)
      Jezik postopka: italijanščina
      
         Stranki
      
      
         Tožeča stranka: Malacalza Investimenti Srl (Genova, Italija) (zastopnika: M. Condinanzi in L. Boggio, odvetnika)
      
         Tožena stranka: Evropska centralna banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  izpodbijane sklepe razglasi za nične in neobstoječe, po tem, ko ugotovi, da so nezakoniti;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Ta tožba je vložena zoper sklep Sveta Evropske centralne banke z dne 1. januarja 2019, ECB-SSM-2019-ITCAR-11, naslovljen na družbo Banca Carige S.p.A., upravni odbor in nadzorni svet, sprejet na podlagi osnutka odločitve Nadzornega odbora v smislu člena 26(8) Uredbe Sveta (EU) št. 1024/2013, v smislu členov 69q, 70 in 98 zakonske uredbe št. 385 z dne 1. septembra 1993 („TUB“), s katerimi se prenaša člen 29 Direktive 2014/59/EU Evropskega parlamenta in Sveta v povezavi s členi 9(2) Uredbe (EU) 1024/2013, o razpustitvi upravnih in nadzornih organov družbe Banca Carige S.p.A. s sedežem v Genovi in o njihovi zamenjavi s tremi začasnimi upravitelji in tričlanskim nadzornim odborom, ter zoper poznejše sklepe o podaljšanju izredne uprave.
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: kršitev načela sorazmernosti, členov 28 in 29 Direktive 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (UL 2014, L 173, str. 190), ter kršitev členov 69q in naslednjih zakonske uredbe št. 385 z dne 1. septembra 1993 (TUB).
                  
                              —
                           
                           
                              V zvezi s tem se zatrjuje, da je ukrep izredne uprave očitno pretiran in nesorazmeren.
                           
                        
            
                  2.
               
               
                  Drugi tožbeni razlog: kršitev obveznosti obrazložitve (člen 296 PDEU in člen 33 Uredbe (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (UL 2014, L 141, str. 1) in kršitev pravice do učinkovitega pravnega sredstva.
                  
                              —
                           
                           
                              V zvezi s tem se zatrjuje, da izbira ukrepa izredne uprave ni obrazložena z vidika stopnjevanja ukrepov, ki jih je mogoče sprejeti.
                           
                        
            
                  3.
               
               
                  Tretji tožbeni razlog: kršitev člena 29, zadnji stavek, Direktive 2014/59/EU in načela dobrega upravljanja. Vsekakor pomanjkljivost obrazložitve v zvezi s tem.
                  
                              —
                           
                           
                              V zvezi s tem se zatrjuje, da opravljeno imenovanje, s katerim sta bila v začasno izredno upravo vključena dva nekdanja člana upravnega odbora, in sicer predsednika in izvršnega direktorja nekdanjega upravnega odbora, ni v skladu z zahtevo po neobstoju nasprotja interesov, ki ne sme biti niti potencialno.
                           
                        
            
                  4.
               
               
                  Četrti tožbeni razlog: kršitev člena 70 TUB, saj je razpustitev organov družbe mogoča le v primerih, ki so izrecno navedeni v tej določbi.
               
            
                  5.
               
               
                  Peti tožbeni razlog: kršitev člena 29 BRRD in člena 70 TUB.
                  
                              —
                           
                           
                              V zvezi s tem se zatrjuje neobstoj ali nezadostnost obrazložitve glede obstoja nasprotja interesov.
                           
                        
            
                  6.
               
               
                  Šesti tožbeni razlog: kršitev pravil o pravicah delničarjev, ki jih vsebujejo predpisi Evropske unije, Direktiva EU št. 1132/2017 in italijanski Codice Civile (civilni zakonik), tudi kot izvajanje temeljnih načel iz Listine Evropske unije o temeljnih pravicah, EKČP in italijanske ustave v zvezi z varstvom lastnine, svobodo gospodarske pobude in samoodločanjem državljanov pri osebnih odločitvah.
                  
                              —
                           
                           
                              V zvezi s tem se zatrjuje, da ker za banke veljajo posebni predpisi, ki upoštevajo posebnosti dejavnosti, ki jo opravljajo banke, in posebnosti referenčnega trga, je s predpisi EU in z nacionalnimi predpisi družbeniku kot subjektu z varovanim pravnim položajem priznana vrsta pravic, na katere izpodbijani ukrep vpliva tako negativno, da v bistvu pomeni njihovo izničenje.